EkBass/fiwiki-20250220-pages-articles huggingface dataset:
Kangasalan ja Jerusalemin runot (runokirja)

Kangasalan ja Jerusalemin runot on Jarkko Tontin vuonna 2024 ilmestynyt neljäs runokokoelma. == Vastaanotto == Helsingin Sanomien kirja-arvion mukaan "Monipuolisena kirjailijana tunnetun Tontin runoille on ominaista satiirinen tykitys ja fabulointi. Varsinkin alter egon nimikkokokoelma Jacasser (2009) sisältää villiä aikamatkailua, muodonmuutoksia ja roolileikkejä. Tontin neljäs kokoelma Kangasalan ja Jerusalemin runot merkitsee Jacasserin paluuta, mutta seestyneenä ja rauhoittuneena." Kulttuuritoimitukseen teoksen arvioineen Jukka Ahtelan mukaan: "Jarkko Tontti ja Jacasser ovat löytäneet hyvän lentokorkeuden. Teksti on vapautunutta ja katse on maailmassa, elämässä ja sen moninaisuudessa". Milka Luhtaniemi kirjoitti teoksesta Kirjamaahan: "Runokirjassa jo esiintyneet vanhenemisen ja lahoamisen sekä rapistumisen teemat saavat armottomamman sävyn, kun kuvataan kaupunkia, jossa uskonnot ja etnisyydet ovat ajautuneet vaikeasti purettavaan konfliktiin." == Käännöksiä == Teoksen runoja on ilmestynyt hepreaksi Hamusakh-lehdessä Galit Hasan- Rokemin käännöksinä. == Lähteet == == Aiheesta muualla == * Teoksesta kirjailijan sivuilla. * Kirjailija kertoo teoksesta Arto Luukkasen Dosentti- ohjelman vieraana 10.8.2024. * "Jerusalemin lapset leikkivät itsensä Jarkko Tontin runoon." Uutissuomalainen 24.12.2024. Luokka:Suomalaiset runokokoelmat Luokka:Vuoden 2024 kirjat
Hurrikaani Milton

Hurrikaani Milton oli vuoden 2024 kolmastoista nimetty trooppinen myrsky ja yhdeksäs hurrikaani Atlantin hurrikaanikaudella, neljäs suuri hurrikaani ja toinen kategorian 5 hurrikaani. Milton syntyi pitkään kehittyneestä trooppisesta säähäiriöstä, joka sai alkunsa Länsi-Karibianmereltä ja vahvistui Campechenlahdella 5. lokakuuta. Milton voimistui räjähdysmäisesti 5-luokan hurrikaaniksi 7. lokakuuta. Milton heikkeni takaisin 4-luokan voimakkuuteen myrskyn silmän seinämän vaihtosyklin vuoksi ennen kuin se uudelleen vahvistui ja siitä tuli taas luokan 5 hurrikaani. Ennen Miltonin rantautumista Floridaan, myrskytuulet puhalsivat Meksikonlahdella noin 75 metriä sekunnissa. Myrskyn siirryttyä maihin tuulennopeus oli kovimmillaan noin 44 metriä sekunnissa Floridan länsiosissa. Ennen rantautumishetkeä "landfall time" (kun hurrikaanin silmä ylitti rantaviivan), Milton aiheutti 126 tornadovaroitusta, josta 45 on vähintään vahvistettu. Aiempi ennätys on 120 Ivan hurrikaanilta vuodelta 2004, rikkoiko Milton ennätyksen? Milton aiheutti Floridassa vähintään 16 kuolemantapausta sekä tulvatuhoja, sähkökatkoja miljoonille ihmisille ja alustavien arvioiden mukaan noin 30–50 miljardin dollarin aineelliset tuhot. Se jäi voimakkuudeltaan ja kuolonuhreiltaan huomattavasti lievemmäksi kuin vain kaksi viikkoa aiemmin Floridaan iskenyt Helene. == Lähteet == Milton
Elokuun myrsky

Elokuun myrsky voi tarkoittaa seuraavia asioita: * Elokuun myrsky, Neuvostoliiton sotilasoperaatio elokuussa 1945 * Elokuun myrsky, 28. elokuuta 1890 Etelä-Suomessa ollut myrsky, joka mahdollisesti täytti hirmumyrskyn kriteerit
Mahabad

Mahabad () on kaupunki Āzārbāyjān-e Gharbīn maakunnassa Iranissa.Mahabad Visit Iran, viitattu 9.10.2024 Vuonna 2016 sen asukasluku oli 168 393\. Kaupunki sijaitsee kapeassa laaksossa 1 302 metrin korkeudessa merenpinnasta Urmiajärven eteläpuolella.Mahabad Britannica, viitattu 9.10.2024 Mahabadin pohjoispuolella on Miandoab ja eteläpuolella Sardasht. Kaupungin halki virtaa Mahabadjoki. Mahabadin historia ulottuu tuhansien vuosien taa. Ajalla ennen ajanlaskun alkua Mahabad oli Mannean (Mannai) valtakunnan keskus. Toisen maailmansodan päätyttyä alueelle julistettiin lyhytikäinen Mahabadin eli Kurdistanin tasavalta, joka toimi käytännössä Neuvostoliiton nukkehallintona ja jonka Iranin joukot kaatoivat vuonna 1946. Mahabad pysyi kurdinationalismin keskuksena ja oli lyhyen aikaa kurdien hallinnassa Iranin islamilaisen vallankumouksen aikana vuonna 1979. Mahabadin väestö koostuu pääasiassa kurdeista, jotka ovat sunnimuslimeja. Vähemmistöinä siellä asuu shiioja, armenialaisia kristittyjä ja juutalaisia. Mahabad kuuluu yhteen Iraniin taloudellisesti kehittymättömimmistä alueista. Kaupungista on tieyhteydet Tabriziin, Urmiaan ja Irakin Mosuliin. Mahabadin seutuvilla sijaitsee Saholanin vesiluola. == Lähteet == Luokka:Iranin kaupungit
Al-Wihdatin pakolaisleiri

Al-Wihdatin pakolaisleiri () on palestiinalaispakolaisten leiri Jordanian pääkaupunki Ammanissa sen keskustan eteläpuolella. Vuonna 2023 leirissä asui 61 795 virallisesti rekisteröityä pakolaista, joiden lisäksi sen alueella asuu tuhansia muita Ammanin asukkaita. Al-Wihdatista on muodostunut oman lähialueensa liike-elämän ja palveluiden keskus. ==Maantiede== Al-Wihdat sijaitsee Jordanian pääkaupunki Ammanissa noin kolme kilometriä kaupungin keskustasta etelään. Hallinnollisesti se on osa Ammanin Al-Jarmukin alueen Al- Awdan kaupunginosaa. Pinta-alaa leirillä on 0,48 km². ==Historia== Yhdistyneiden kansakuntien UNRWA perusti Al-Wihdatin pakolaisleirin vuonna 1955 Israelin itsenäisyyssodan palestiinalaispakolaisille. Alkujaan leiri käsitti 1 400 asumusta, joita rakennettiin vuonna 1957 1 260 lisää. Asukkaita leirissä oli alkujaan noin 5 000 ja he olivat pääosin lähtöisin Jaffan ja Jerusalemin väliseltä alueelta. Al-Wihdatista tuli yski Jordanian palestiinalaisen liikkeen keskuksista 1960-luvulla. Tilanne palestiinalaisten ja Jordanian valtion välillä kärjistyi bvuonna 1970 yhteenotoiksi niinsanotun mustan syyskuun aikana. Jordanian turvallisuusjoukot valtasivat leirin yhteenottojen päätösvaiheessa. Palestiinan vapautusjärjestö menetti huomattavasti kannatusta leirin asukkaiden keskuudessa Oslon rauhanprosessin aikana 1990-luvulla. Sen sijaan kannatustaan kasvatti Muslimiveljeskunnan Jordanian poliittinen haara. Poliittisesti tämä johti niin sanottuun jordanialaistumiseen, Palestiinalainen liike menetti vaikutusvaltaansa, minkä johdosta esimerkiksi toinen intifada ei nostattanut suurempia väkivaltaisuuksia. 1970-luvun tapahtumien jälkeen leiriä myös rakennettiin kiinteämmäksi osaksi Ammanin metropolialuetta. Rakentaminen kiihtyi etenkin Persianlahden sodan seurauksena 1990-luvulla, kun satojatuhansia palestiinalaisia saapui Jordaniaan Kuwaitista ja muista Persianlahden maista. Al-Wihdat houkutteli uusia muuttajia halpojen asuntojensa avulla. Samalla siitä kehittyi Etelä-Ammanin liike-elämän ja palveluiden keskus. Työttömyys ja köyhyys ovat kuitenkin muodostaneet huomattavan ongelman. ==Väestö== Al- Wihdatissa asui UNRWAn mukaan vuonna 2023 61 795 virallisesti rekisteröityä pakolaista. Palestiinalaispakolaisten ohella leirillä asuu tuhansia pakolaisia Irakista, siirtotyöläisiä Egyptistä ja paikallisia domeja eli romaneja. ==Lähteet== Luokka:Amman Luokka:Palestiinalaisten pakolaisleirit
Alex Vlašić

Alex Vlašic (s. 5. kesäkuuta 2001 Wilmette, Illinois, Yhdysvallat) on yhdysvaltalainen jääkiekkoilija, pelipaikaltaan puolustaja. Vlašic edustaa NHL-joukkue Chicago Blackhawksia. Ennen NHL-uraansa hän pelasi Yhdysvaltain maajoukkueen kehitysohjelmassa ja Bostonin yliopiston joukkueessa. Chicago Blackhawks varasi hänen toisella kierroksella 43. varausvuorolla vuoden 2019 NHL:n varaustilaisuudessa. Vlašic on pelannut 98 NHL:n runkosarjan ottelua. Näissä otteluissa hän on tehnyt kolme maalia ja 17 syöttöä eli yhteensä 20 tehopistettä. Uran tilastot päivitetty 9. lokakuuta 2024. == Lähteet == Luokka:Yhdysvaltalaiset jääkiekkoilijat Luokka:Chicago Blackhawksin pelaajat Luokka:Chicago Blackhawksin varaamat pelaajat Luokka:Vuonna 2001 syntyneet Luokka:Elävät henkilöt
Ełkin rautatieasema

Ełkin rautatieasema () on Puolan koillisosan Warmia-Masurian voivodikunnassa toimiva rautatieasema. Asema sijaitsee Ełkin keskustassa. Ełk on rautateiden risteysasema, jonne saapuu ratayhteys muun muassa Liettuan rajalta Suwałkin rautatieaseman kautta. Merkittävä ratayhteys yhdistää sen Białystokin rautatieaseman kautta Varsovan itäiselle asemalle. Ełkin ratapihaa on jo uudistettu merkittävästi rakenteilla olevan Rail Baltica -hankkeen puitteissa 2020-luvulla. Aseman merkityksen uskotaan kasvavan 2020-luvun lopulla ja 2030-luvun alussa Rail Baltican myötä. Vuonna 2023 Ełkin rautatieaseman kautta kulki päivittäin keskimäärin 1 500 matkustajaa (eli 0,57 milj. matkustajaa vuodessa). == Lähteet == ==Aiheesta muualla== * Ełkin rautateaseman aikatauluja (portalpasazera.pl) * #RailBaltica: Przebudowa stacji kolejowej Ełk (youtube.com) Luokka:Puolan rautatieliikennepaikat Rautatieasema
John Jumper

John Michael Jumper (s. 1985 Little Rock, Arkansas, Yhdysvallat) on yhdysvaltalainen kemisti ja tietojenkäsittelytieteilijä, joka on ollut vuodesta 2018 mukana DeepMindilla AlphaFold-projektin vanhempana tutkijana. Hänen johtama ryhmänsä onnistui kehittämään AlphaFoldista version, joka pystyy tekoälyä hyödyntäen ennustamaan oikein proteiinin rakenteen. Jumper ja DeepMindin toimitusjohtaja Demis Hassabis saivat 2024 työstään Nobelin kemianpalkinnon. == Elämäkerta == Jumper syntyi Little Rockissa 1985 ja suoritti 2007 Vanderbiltin yliopistossa alemman korkeakoulututkinnon fysiikasta ja matematiikasta. Hän jatkoi Cambridgen yliopiston tohtoriohjelmaan alanaan tiiviin aineen fysiikka. Hän ei kuitenkaan pitänyt alaa omanaan ja siirtyi työskentelemään D. E. Shaw Researchiin proteiinien tietokonesimulaatioiden parissa. Jumper palasi 2011 väitöstutkimuksen pariin, tällä kertaa Chicagon yliopistossa teoreettisen kemian ohjelmassa. Väitöstyössään hän käytti koneoppimista proteiinien dynamiikan tutkimisessa. Jumper valmistui tohtoriksi 2017. Jumper aloitti 2018 DeepMindin vanhempana tutkijana. Hän pääsi mukaan AlphaFold-projektiin ja esitti pian uusia ideoita AlphaFold2:ta varten. DeepMindin toimitusjohtaja Demis Hassabis vakuuttui Jumperin ajatuksista ja teki hänestä AlphaFold2-projektin johtajan. Hassabis uskoi, että Jumperin monialainen tausta proteiinifysiikasta ja koneoppimisesta auttaisi ohjelman kehittämisessä. Jumperin ja Hassabisin johdolla AlphaFold suunniteltiin kokonaan uudestaan, ja he osallistuivat kakkosversiolla vuonna 2020 proteiinien rakennetta ennustavaan CASP-kilpailuun. AlphaFold2 voitti ylivoimaisesti kaikki kilpailijat ja pystyi ennustamaan proteiinirakenteen atomin tarkkuudella. Jumperin johtama ryhmä paljasti toukokuussa 2024 AlphaFoldin kolmannen version, joka pystyi proteiinien lisäksi ennustamaan myös DNA- ja RNA-rakenteita. == Tunnustukset == Jumper on saanut urallaan useita tunnustuksia proteiinirakenteen kolmiulotteisen rakenteen ennustamiseen kehitetyn teknologian keksimisessä. Hän jakoi 2023 Hassabisin kanssa Albert Lasker -palkinnon lääketieteellisestä perustutkimustyöstä. Vuonna 2024 hän sai Hassabisin kanssa puolet Nobelin kemianpalkinnosta. Toinen puoli myönnettiin David Bakerille. == Lähteet == Luokka:Yhdysvaltalaiset tietojenkäsittelytieteilijät Luokka:Yhdysvaltalaiset kemistit Luokka:Nobelin kemianpalkinnon saajat Luokka:Vuonna 1985 syntyneet Luokka:Elävät henkilöt
Aigítio

Aigítio (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 3 (2021). Aigítion kylä sijaitsee Mórnoksen tekojärven eteläpuolella linnuntietä noin 19 kilometriä ja tietä pitkin noin 50 kilometriä länteen Ámfissan kaupungista. Se on osa Pentápolin kyläyhdyskuntaa. Kylä on nimetty lähellä sijainneen antiikin ajan Aigitionin kaupungin mukaan. Nykyisen kylän alkuperäinen nimi oli Stroúza (Στρούζα). Vuonna 1927 sen nimeksi tuli Pýrino(n) (Πύρινο(ν)) ja jo vuonna 1928 Aigítio. == Lähteet == Luokka:Dorída Luokka:Keski-Kreikan kylät
Amfilochikó Árgos

Amfilochikó Árgos () on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 135 (2021). Amfilochikó Árgoksen kylä sijaitsee noin 53 kilometriä pohjoisluoteeseen Agríniosta, noin 63 kilometriä itään Prévezasta ja noin 4,5 kilometriä sisämaahan Amvrakikóslahden itärannasta. Se on osa Ampelákin kyläyhdyskuntaa. Kylä on ottanut nimensä sen lähellä sijainneesta antiikin ajan Argos Amfilokhikonin kaupungista. == Lähteet == Luokka:Amfilochía Luokka:Länsi-Kreikan kylät
Ampeláki (Aitolia-Akarnania)

Ampeláki (, ) on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 232 (2021). Ampelákin kylä sijaitsee noin 54 kilometriä pohjoisluoteeseen Agríniosta, noin 79 kilometriä itään Prévezasta ja noin viisi kilometriä sisämaahan Amvrakikóslahden itärannasta. Ampeláki muodostaa myös laajemman kyläyhdyskunnan (Δημοτική Κοινότητα Αμπελακίου, Dimotikí Koinótita Ampelakíou), johon kuuluvat varsinaisen Ampelákin kylän lisäksi kylät Amfilochikó Árgos, Ariáda, Kámpos ja Keramídi. Koko yhdyskunnan väkiluku on 581 (2021). == Lähteet == Luokka:Amfilochía Luokka:Länsi-Kreikan kylät
Kállio

Kállio (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 32 (2021). Kállion kylä sijaitsee Mórnoksen tekojärven pohjoisrannalla linnuntietä noin 18 kilometriä ja tietä pitkin noin 62 kilometriä länteen Ámfissasta. Kylän aikaisempi slaavilaisperäinen nimi on Veloúchovo (Βελούχοβο). Se nimettiin vuonna 1916 uudelleen lähellä sijainneen antiikin ajan Kallionin kaupungin mukaan. Alkuperäinen kylä on vuodesta 1980 tekojärven pinnan alla, mutta sen rauniot paljastuvat esille järven pinnan laskiessa enemmän. Näin on tapahtunut esimerkiksi vuosina 1993 ja 2024. Nykyinen kylä on jäljelle jääneiden asukkaiden ylemmäksi perustama. Kállio muodostaa myös laajemman kyläyhdyskunnan (Δημοτική Κοινότητα Καλλίου, Dimotikí Koinótita Kallíou), johon kuuluvat varsinaisen Kállion kylän lisäksi kylät Klíma ja Trivídi. Koko yhdyskunnan väkiluku on 36 (2021). == Lähteet == == Aiheesta muualla == Luokka:Dorída Luokka:Keski-Kreikan kylät
Kandíla

Kandíla () on Kreikan kylä, joka kuuluu hallinnollisesti Xirómeron kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 866 (2021). Kandílan kylä sijaitsee Aitolia-Akarnanian läntisissä sisäosissa noin 88 kilometriä luoteeseen Mesolóngin kaupungista ja noin 62 kilometriä länteen Agríniosta. Se on rakennettu noin 70 metrin korkeuteen merenpinnasta laskettuna. Kandíla muodostaa oman kyläyhdyskuntansa (Δημοτική Κοινότητα Κανδήλας, Dimotikí Koinótita Kandílas), johon ei kuulu muita asutuksia. == Lähteet == Luokka:Länsi-Kreikan kylät Luokka:Xirómero
Kríkellos

Kríkellos () on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on (2021). Kríkelloksen kylä sijaitsee noin 54 kilometriä pohjoisluoteeseen Agríniosta ja noin kolme kilometriä sisämaahan Amvrakikóslahden itärannasta. Se on rakennettu noin 24 metrin korkeuteen merenpinnasta laskettuna. Kríkellos on osa Loutrón kyläyhdyskuntaa. Antiikin aikana nykyisen kylän lähellä sijaitsi Olpain linnoitettu asutus. == Lähteet == Luokka:Amfilochía Luokka:Länsi-Kreikan kylät
Limnaía

Limnaía () on Kreikan kylä, joka kuuluu hallinnollisesti Amfilochian kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 37 (2021). Limnaían kylä sijaitsee noin neljä kilometriä etelään Amfilochían kaupungista, jonka kaupunkiyhdyskuntaan se kuuluu, ja Amvrakikóslahden kaakkoiskulmassa olevan lahden rannasta. Se on rakennettu noin 56 metrin korkeuteen merenpinnasta laskettuna. Limnaían vierestä kulkee A5-valtatie eli Joonian valtatie. Kylä on ottanut nimensä antiikin ajan Limnaian kaupungista, jonka arkeologinen alue sijaitsee kukkulalla kylän ja Amfilochían kaupungin välillä. == Lähteet == Luokka:Amfilochía Luokka:Länsi-Kreikan kylät
Loutró (Aitolia-Akarnania)

Loutró () on entinen Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Se on nykyisin asumaton, eikä sitä ole tilastoitu kylänä väestönlaskennoissa. Loutrón autiokylä sijaitsee noin 57 kilometriä pohjoisluoteeseen Agríniosta ja noin 5,5 kilometriä sisämaahan Amvrakikóslahden itärannasta. Vaikka itse Loutrón kylä on nykyisin asumaton, se muodostaa edelleen oman kyläyhdyskuntansa (Δημοτική Κοινότητα Λουτρού, Dimotikí Koinótita Loutroú), johon kuuluvat kylät Kríkellos ja Xirákia. Kyläyhdyskunnan väkiluku on (2021). == Lähteet == == Aiheesta muualla == Luokka:Amfilochía Luokka:Länsi-Kreikan kylät
Faraj Sarkohi

Faraj Sarkohi (; s. 1947 Shiraz) on iranilainen kirjailija ja kirjallisuuskriitikko.Faraj Sarkohi International Literature Festival Berlin, viitattu 9.10.2024 Faraj Sarkohi AGNI Online, viitattu 9.10.2024 Sarkohi opiskeli Tabrizissa ja Teheranissa sosiologiaa ja persialaista kirjallisuutta. Hän toimi yhdentoista vuoden ajan iranilaisen kirjallisuuslehden Adineh päätoimittajana. Vuonna 1996 Sarkohi oli mukana tekemässä 134:n kirjailijan Iranin hallinnolle julkaisemaa aloitetta suuremman kielellisen vapauden puolesta ja sensuuria vastaan. Sarkohi joutui toistuvasti pidätetyksi ja sai kuolemantuomion. Hän kuitenkin pääsi kansainvälisen paineen ansiosta vapaaksi ja lähti maanpakoon vuonna 1998. Hän on sittemmin asunut Saksassa. Sarkohi on Saksan PEN:n kunniajäsen. Häneltä on julkaistu Iranissa kaksi novellikokoelmaa ja kahden kokoelman verran kirjallisuuskritiikkiä. Sarkohi on kirjoittanut myös romaaneja ja poliittisia tekstejä. Hänen teoksiaan on käännetty ranskaksi, saksaksi, tanskaksi ja ruotsiksi. == Lähteet == Luokka:Iranilaiset kirjailijat Luokka:Kirjallisuuskriitikot Luokka:Vuonna 1947 syntyneet Luokka:Elävät henkilöt
Loutró

Loutró (, ”Kylpy(lä)”) voi viitata seuraaviin paikkoihin Kreikassa: * Loutró, kylä Sfakián kunnassa Chanián alueyksikössä Kreetan alueella * Loutró, saari Kreetan etelärannikolla Loutrón kylän edustalla * Loutró, kyläyhdyskunta ja entinen kylä Amfilochían kunnassa Aitolia-Akarnanian alueyksikössä Länsi- Kreikan alueella
Mýtikas (Aitolia-Akarnania)

Mýtikas () on Kreikan kylä, joka kuuluu hallinnollisesti Xirómeron kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 708 (2021). Mýtikasin kylä sijaitsee Aitolia-Akarnanian länsirannikolla vastapäätä Kálamoksen saarta, noin 81 kilometriä luoteeseen Mesolóngin kaupungista ja noin 62 kilometriä länteen Agríniosta. Mýtikas muodostaa oman kyläyhdyskuntansa (Δημοτική Κοινότητα Μύτικα, Dimotikí Koinótita Mýtika), johon ei kuulu muita asutuksia. == Lähteet == == Aiheesta muualla == Luokka:Länsi-Kreikan kylät Luokka:Xirómero
Néa Kamarína

Néa Kamarína () on Kreikan kylä, joka kuuluu hallinnollisesti Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 41 (2021). Néa Kamarínan kylä sijaitsee Amvrakikóslahden etelärannalla noin 19 kilometriä itäkaakkoon Prévezasta ja noin 75 kilometriä luoteeseen Agríniosta. Se on osa Vónitsan kaupunkiyhdyskuntaa. Antiikin aikana nykyisen kylän lähellä sijaitsi Anaktorionin kaupunki. == Lähteet == Luokka:Áktio-Vónitsa Luokka:Länsi-Kreikan kylät
Białystokin rautatieasema

Białystokin rautatieasema () on Puolan koillisosan Podlasian voivodikunnassa toimiva rautatieasema. Asema sijaitsee Białystokin kantakaupungissa. Białystokin on Puolan rataverkon risteysasema ja eräs Rail Baltica -ratayhteyden keskeinen puolalainen asema. Sinne johtaa ratayhteys muun muassa Liettuan rajalta Ełkin rautatieaseman kautta. Keskeinen ratayhteys kulkee Białystokista Varsovan itäiselle asemalle. Białystokin ratapihaa on 2020-luvulla uudistettu esimerkiksi kattamalla se; syksyllä 2024 avattiin ratapihan alikulku laitureille ja Białystokin linja-autoasemalle. Rakennustyöt ovat olleet osa pääosin EU:n rahoittamaa Rail Baltican Podlasian rataosuuksien uusimista; nämä työt ovat maksaneet yhteensä 3,4 miljardia zlotya. Aseman merkityksen uskotaan kasvavan 2020-luvun lopulla ja 2030-luvun alussa Rail Baltican edetessä. Vuonna 2023 Białystokin rautatieaseman kautta kulki päivittäin keskimäärin 7 200 matkustajaa (eli 2,6 milj. matkustajaa vuodessa). == Lähteet == ==Aiheesta muualla== * Białystokin rautateaseman aikatauluja (portalpasazera.pl) * Stacja Białystok w nowej odsłonie (video, 1.10.2024) (youtube.com) Luokka:Puolan rautatieliikennepaikat Rautatieasema
Palaiománina

Palaiománina () on Kreikan kylä, joka kuuluu hallinnollisesti Xirómeron kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 633 (2021). Palaiománinan kylä sijaitsee noin 34 kilometriä luoteeseen Mesolóngista. Se on rakennettu noin 120 metrin korkeuteen merenpinnasta laskettuna. Palaiománina muodostaa oman kyläyhdyskuntansa (Δημοτική Κοινότητα Παλαιομανίνας, Dimotikí Koinótita Palaiomanínas), johon ei kuulu muita asutuksia. Kylän lähellä sijaitsee antiikin aikaisten linnoitteiden raunioita, jotka on tulkittu Matropoliin kaupungin jäänteiksi, vaikkakin joskus niitä on esitetty myös antiikin Sauriaksi. == Lähteet == Luokka:Länsi-Kreikan kylät Luokka:Xirómero
Pentápoli

Pentápoli (, ) on Kreikan kylä, joka kuuluu hallinnollisesti Dorídan kuntaan, Fokiin alueyksikköön ja Keski-Kreikan alueeseen. Kylän väkiluku on 247 (2021). Pentápolin kylä sijaitsee Mórnoksen tekojärven eteläpäässä linnuntietä noin 15 kilometriä ja tietä pitkin noin 39 kilometriä länteen Ámfissan kaupungista. Se on rakennettu noin 480 metrin korkeuteen merenpinnasta laskettuna. Kylä on perustettu 1950-luvulla, kun viiden natsien vuosina 1943–1944 polttaman kylän asukkaat päättivät perustaa uuden, yhteisen kylä, jonka nimeksi tuli Pentápoli, ”Viisi kaupunkia”. Kyseiset viisi kylää olivat Aigítio ja Skaloúla sekä Karoútes, Lidoríki ja Vraḯla. Uusi kylä perustettiin, vaikka loppujen lopuksi kolmen viimeksi mainitun kylän asukkaat jäivät kuitenkin omiin vanhoihin kyliinsä. Pentápolin pääkirkko on omistettu Pyhälle Sofialle (Agía Sofía). Pentápoli muodostaa myös laajemman kyläyhdyskunnan (Δημοτική Κοινότητα Πενταπόλεως, Dimotikí Koinótita Pentapóleos), johon kuuluvat varsinaisen Pentápolin kylän lisäksi kylät Aigítio, Léfka, Palaiókastro ja Skaloúla. Koko yhdyskunnan väkiluku on 324 (2021). == Lähteet == Luokka:Dorída Luokka:Keski- Kreikan kylät
Lundin kirkko (Kristiansand)

Lundin kirkko () on Kristiansandin kunnassa Norjassa sijaitseva kivikirkko vuodelta 1987. ==Lähteet== ==Aiheesta muualla== Luokka:Kristiansand Luokka:Norjan kivikirkot
Ali Rahbari

Alexander eli Ali Rahbari (; s. 1948 Teheran tai Varamin) on iranilainen kapellimestari ja säveltäjä.Ali Rahbari to conduct Istanbul State Symphony Orchestra Tehran Times 7.10.2024, viitattu 9.10.2024 Alexander Rahbari Mariinsky Theatre, viitattu 9.10.2024 Alexander Rahbari AllMusic, viitattu 9.10.2024 Rahbari aloitti viulunsoiton opiskelun viisivuotiaana. Hän valmistui Wienin musiikki- ja teatteriyliopistosta vuonna 1971. Hän sai sävellysopetusta Gottfried von Einemilta. Rahbari valmistui Hans Swarowskyn johdolla suorittamistaan orkesterinjohdon opinnoista vuonna 1974. Hän sai kansainvälisissä orkesterinjohtokilpailuissa kultamitalin Besançonissa vuonna 1977 ja hopeamitalin Genevessä vuonna 1978. Rahbari toimi Belgian radion ja television orkesterin pääkapellimestarina vuosina 1988–1996. Hän oli pääkapellimestarina myös Zagrebin filharmonisessa orkesterissa, Virtuosi di Praga -kamariorkesterissa ja vuosina 2000–2004 Málagan filharmonisessa orkesterissa. Rahbari oli Tšekin filharmonisen orkesterin päävierailija ja sai yhteistyöstään sen kanssa Dvořák-mitalin vuonna 1985. Heinäkuusta 2022 lähtien Rahbari on esiintynyt säännöllisesti Mariinski-teatterissa Pietarissa. Hän perusti vuonna 1997 Persialaisen kansainvälisen filharmonisen orkesterin Bregenziin Itävaltaan. Se on koonnut yhteen iranilaistaustaisia muusikoita eri maista ja tehnyt levytyksiä, joihin kuuluu äänitys Rahbarin omasta viulukonsertosta Nohe Khan. Rahbari on tehnyt levytyksiä myös muun muassa Giuseppe Verdin ja Giacomo Puccinin oopperoista. == Lähteet == Luokka:Iranilaiset säveltäjät Luokka:Kapellimestarit Luokka:Vuonna 1948 syntyneet Luokka:Elävät henkilöt
Lundin kirkko

Lundin kirkko voi tarkoittaa seuraavia: * Lundin kirkko, kirkko Kristiansandin kunnassa Norjassa * Lundin kirkko, kirkko Lundin kunnassa Norjassa * Lundin tuomiokirkko, kirkko Lundin kunnassa Ruotsissa
Kuusjoenperä

Kuusjoenperä on kylä Salon kaupungin Kuusjoella. Kylä sijaitsee Kuusjoen pohjoisosassa. Kylän keskus sijaitsee Kuusjoenperäntien ja Kosken tien risteysalueella. Kuusjoen alkulähteet sijaitsevat Kuusjoenperällä. Kylän keskustassa on Antti-Teollisuuden tehdas, joka on Kuusjoen merkittävimpiä työnantajia. Valtaosa kylän alueesta on peltoa. Kylän ja samalla Kuusjoen rajalla on Nurmijärvi, jossa on uimaranta. Asutus on saapunut Kuusjoenperälle todennäköisesti 1300-luvulla. Alueelle on raivattu kaksi tilaa, Kuusjoenperä ja Piiparpyöli, joista jälkimmäinen on sittemmin autioitunut. Kuusjoenperän yksinäistilasta on maininta vuodelta 1399. Hiljalleen kylä on kasvanut ja vuonna 1540 kylässä on ollut neljä tilaa. Isojako toteuttiin Kuusjoenperällä verrattain myöhään 1818–1826. Tuolloin kylässä oli seitsemän tilaa, sepän, räätälin ja sotilaan torpat sekä muita torppia. Kylän historiallinen rakenne on säilynyt kohtalaisen hyvin Kuusjoenperäntien varrella, jossa pääosa kantatiloista edelleen sijaitsevat. 1920-luvulla kylän pohjoisosat asutettiin uusilla pientiloilla ja kylään perustettiin kauppa. Ennen sotia kylässä toimi lyhyen aikaa saha. Sotien jälkeen kylä kasvoi voimakkaasti ja sinne perustettiin Vainion rautakauppa, Antti-Teollisuutta edeltänyt paja, sekä uusi kauppa, kunnalliskoti ja posti. 1900-luvun loppupuolen rakennemuutos hiljensi kylän. Viimeinen kauppa lopetti 2000-luvun alussa ja hoivakoti siirrettiin Saloon vuonna 2021. == Lähteet == Luokka:Kuusjoen kylät
Torridalin kirkko

Torridalin kirkko () on Kristiansandin kunnassa Norjassa sijaitseva kivikirkko vuodelta 1978. ==Lähteet== ==Aiheesta muualla== Luokka:Kristiansand Luokka:Norjan kivikirkot
Gülsin Onay

Gülsin Onay (s. 12. syyskuuta 1954) on turkkilainen pianisti.Ali Rahbari to conduct Istanbul State Symphony Orchestra Tehran Times 7.10.2024, viitattu 9.10.2024 Onay on tullut kansainvälisesti tunnetuksi Ahmed Adnan Saygunin teosten tulkitsijana. Saygun myös omisti toisen pianokonserttonsa Onaylle, joka kantaesitti sen. Saygunin teoksilla on ollut merkittävä asema sekä Onayn konserttiohjelmistossa että levytuotannossa. Onay on esiintynyt kymmenissä eri maissa ja pitänyt esityksiä muun muassa Concertgebouw-salissa, Berliinin filharmoniassa, Wiener Konzerthausissa, Queen Elizabeth Hallissa, Wigmore Hallissa, Salle Gaveaussa, National Gallery of Artissa sekä Miller Theatressa. == Lähteet == Luokka:Turkkilaiset pianistit Luokka:Vuonna 1954 syntyneet Luokka:Elävät henkilöt
Voien kirkko

Voien kirkko () on Kristiansandin kunnassa Norjassa sijaitseva tiilikirkko vuodelta 1990. ==Lähteet== ==Aiheesta muualla== Luokka:Kristiansand Luokka:Norjan kivikirkot
Vågsbygdin kirkko

Vågsbygdin kirkko () on Kristiansandin kunnassa Norjassa sijaitseva kivinen pitkäkirkko vuodelta 1967. ==Lähteet== ==Aiheesta muualla== Luokka:Kristiansand Luokka:Norjan kivikirkot
Sømin kirkko

Sømin kirkko () on Kristiansandin kunnassa Norjassa sijaitseva tiilikirkko vuodelta 2004. ==Lähteet== ==Aiheesta muualla== Luokka:Kristiansand Luokka:Norjan kivikirkot
Søgnen pääkirkko

Søgnen pääkirkko () on Kristiansandin kunnassa Norjassa sijaitseva puinen ristikirkko vuodelta 1861. ==Lähteet== ==Aiheesta muualla== Luokka:Kristiansand Luokka:Norjan puukirkot
Søgnen vanha kirkko

Søgnen vanha kirkko () on Kristiansandin kunnassa Norjassa sijaitseva puinen pitkäkirkko vuodelta 1604. ==Kuvia== Sögne 09 søgne gml kirke 85037.jpg|Kirkkosali Sögne 02 søgne gml kirke 85037.jpg|Alttari ==Lähteet== ==Aiheesta muualla== Luokka:Kristiansand Luokka:Norjan puukirkot
Vissefjärda

Vissefjärda on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 643 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Emmabodan kunta
Johansfors

Johansfors on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 415 asukasta vuonna 2021. Johansfors on vanha lasiruukki, joka sai nimensä perustajaltaan Johan Israelssonilta. ==Lähteet== ==Aiheesta muualla== Luokka:Ruotsin taajamat Luokka:Emmabodan kunta
Långasjö

Långasjö on taajama Emmabodan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 432 asukasta vuonna 2021. ==Tunnettuja henkilöitä== * Ingemar Mundebo (1930–2018), poliitikko ==Lähteet== ==Aiheesta muualla== Luokka:Ruotsin taajamat Luokka:Emmabodan kunta
Ingemar Mundebo

Ingemar Mundebo (15. lokakuuta 1930 – 7. syyskuuta 2018) oli ruotsalainen kansanpuolueen poliitikko, joka istui valtiopäivillä vuosina 1965–1980 ja toimi Ruotsin talousarvioministerinä 1976–1980. Lisäksi hän oli Uppsalan läänin maaherra 1980–1986. Mundebo oli kotoisin Långasjöstä. ==Lähteet== ==Aiheesta muualla== Luokka:Ruotsin ministerit Luokka:Ruotsin kansanedustajat Luokka:Ruotsin liberaalien poliitikot Luokka:Ruotsin maaherrat Luokka:Vuonna 1930 syntyneet Luokka:Vuonna 2018 kuolleet
Parhaan gospel-albumin Grammy-palkinto

Vuoden gospel-albumin Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään artisteille laadukkaista gospel-musiikin albumeista. Parhaan gospel-albumin palkinto jaetaan Grammy- gaalassa Gospel-musiikin ja kristillisen nykymusiikin kategoriassa. Gospel- musiikin juuret ovat 1600-luvun alkupuolella ja gospelista on monia muunnelmia, joista musta gospel on tunnetuin. == Voittajat == Vuosi Esittäjä Teos Ehdokkaat Lähde 2012 Kirk Franklin Hello Fear 2013 Lecrae Gravity 2014 Tye Tribbett Greater Than (Live) 2015 Erica Campbell Help 2016 Israel & New Breed Covered: Alive in Asia (Live Deluxe) 2017 Kirk Franklin Losing My Religion 2018 CeCe Winans Let Them Fall In Love 2019 Tori Kelly Hiding Place 2020 Kirk Franklin Long Live Love 2021 PJ Morton Gospel According to PJ: From the Songbook of PJ Morton 2022 CeCe Winans Believe for It 2023 Maverick City Music & Kirk Franklin Kingdom Book One 2024 Tye Tribbett All Things New: Live in Orlando == Lähteet == Luokka:Grammy-palkinto Luokka:Kristillisen musiikin palkinnot
Parhaan kristillisen nykymusiikin albumin Grammy-palkinto

Vuoden kristillisen nykymusiikin albumin Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle kristillisen nykymusiikin albumille. Parhaan kristillisen nykymusiikin albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa. == Voittajat == Vuosi Esittäjä(t) Teos Ehdokkaat Ref. 2012 Chris Tomlin And If Our God Is for Us... 2013 TobyMac Eye on It 2014 Mandisa Overcomer 2015 For King & Country Run Wild. Live Free. Love Strong. 2016 TobyMac This Is Not a Test 2017 Hillary Scott & The Scott Family Love Remains 2018 Zach Williams Chain Breaker 2019 Lauren Daigle Look Up Child 2020 For King & Country Burn the Ships 2021 Kanye West Jesus Is King 2022 Elevation Worship & Maverick City Music Old Church Basement 2023 Maverick City Music Breathe 2024 Lecrae Church Clothes 4 == Lähteet == Kristillisen nykymusiikin albumi Luokka:Kristillisen musiikin palkinnot
Malmön raatihuone

Malmön raatihuone () on Malmössä Stortorgetin koillislaidalla sijaitseva entinen kaupungintalo, joka rakennettiin alun perin 1530-luvulla. Alkuperäisestä rakennuksesta on jäljellä vain kellarikerros. Raatihuonetta laajennettiin ja sen ulkoasua muutettiin myöhemmin useita kertoja. Vuosien 1812–1813 remontissa se sai uusklassisen ilmeen. Helgo Zettervallin johdolla rakennus muutettiin uusrenessanssipalatsiksi 1860-luvulla. Zettervall uskoi palauttaneensa raatihuoneen alkuperäiseen asuunsa, mikä ei kuitenkaan pitänyt paikkaansa. Malmön poliisi toimi raatihuoneen kellarissa ennen oman poliisitalonsa valmistumista vuonna 1912. Kellari on ollut myös arkisto- ja ravintolakäytössä. Vuonna 1727 alkaneen, hetkeksi 1800-luvulla katkenneen perinteen mukaisesti joulurauha julistetaan raatihuoneen parvekkeelta jouluaattona kello 12. ==Kuvia== Malmö stortorget, Ludvig Messman, 1859.jpg|Uusklassinen raatihuone ennen muutostöitä 1860-luvulla. ==Lähteet== ==Aiheesta muualla== raatihuone Luokka:Ruotsin raatihuoneet
Parhaan Roots Gospel -albumin Grammy-palkinto

Parhaan Roots Gospel -albumin Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään artisteille laadukkaista gospel-musiikin albumeista juurigospelin alakategoriassa. Parhaan Roots Gospel -albumin palkinto jaetaan Grammy-gaalassa Gospel-musiikin ja kristillisen nykymusiikin kategoriassa. Gospel-musiikin juuret ovat 1600-luvun alkupuolella ja gospelista on monia muunnelmia, joista musta gospel on tunnetuin. == Voittajat == File:Mike Farris Ron Baker 1.jpg|Mike Farris oli palkinnon ensimmäinen saaja vuonna 2015. File:Fourth of July in Guantanamo DVIDS297046.jpg||Joey + Rory voitti vuonna 2017. Rory otti palkinnon vastaan lähes vuosi Joeyn kuoleman jälkeen. File:CroppedCarrieUnderwoodAtTheWorldArena.jpg||Vuoden 2022 voittaja Carrie Underwood. Vuosi Esittäjä Teos Ehdokkaat Lähde 2015 Mike Farris Shine for All the People 2016 The Fairfield Four Still Rockin' My Soul 2017 Joey + Rory Hymns That Are Important to Us 2018 Reba McEntire Sing It Now: Songs of Faith & Hope 2019 Jason Crabb Unexpected 2020 Gloria Gaynor Testimony 2021 Fisk Jubilee Singers Celebrating Fisk! (The 150th Anniversary Album) 2022 Carrie Underwood My Savior 2023 Tennessee State University Marching Band The Urban Hymnal 2024 Blind Boys of Alabama Echoes of the South == Lähteet == Luokka:Grammy-palkinto Luokka:Kristillisen musiikin palkinnot
Aleksis Kiven päivä, suomalaisen kirjallisuuden päivä

Aleksis Kiven päivää, suomalaisen kirjallisuuden päivää vietetään Suomessa 10. lokakuuta, Aleksis Kiven syntymäpäivänä. Kansalliskirjailija Aleksis Kiven elämäntyön lisäksi on tarkoitus muistuttaa suomalaisen kirjallisuuden merkityksestä. Samana päivänä vietetään myös Euroopan kuolemanrangaistuksen vastaista päivää. Aleksis Kiven päivä on ollut vakiintunut liputuspäivä vuodesta 1950 lähtien, ja sen merkitystä korosti 1960-luvulle asti se, että silloin oli koululaisilla vapaapäivä. Suomalaisen kirjallisuuden päivä lisättiin vuonna 1978 päivän lisämääreeksi. == Lähteet == Luokka:Suomen liputuspäivät
Gustaf Wittfooth

Gustaf Wittfooth (n. 1656 Turku – 1724 Turku) oli suomalainen tehtailija ja suurkauppias. Wittfoothin vanhemmat olivat kauppias Jochim Wittfooth ja Anna Margareta Bugenhagen ja puoliso Catharina Havemann (1683–1753). Kaikista pariskunnan kolmesta pojasta tuli kauppiaita, myös tyttöjä heille syntyi kolme. Wittfooth vannoi porvarisvalan 1699 ja oli Turussa kauppahuoneen osakas, kauppias, verkatehtaan osakas ja Aurajoen Halistenkoskella sijainneen myllyn vuokraaja. Turun kaupunginvanhin hän oli viimeistään vuodesta 1705. Saksalaista syntyperää ollut Wittfoothin isä siirtyi Suomeen Tukholman kautta 1647. Hän kuului jälkeläisineen Turun merkittävimpiin porvareihin 1600-luvun lopulla ja 1700-luvulla. Jochim Wittfoothin pojista Turkuun jäi Gustaf Wittfoothin ohella Hans Wittfooth. Tytärten avioliittojen kautta Wittfoothit liittyivät toisiin merkittäviin kauppiassukuihin. Vanhempiensa kuoltua 1677 ja 1692 Gustaf ja Hans Wittfooth työskentelivät ensin yhdessä, mutta perustivat sitten kumpikin omat liiketoimensa. Gustaf Wittfooth harjoitti ulkomaankauppaa, mutta ryhtyi myös teolliseen toimintaan. Hän sai liikekumppaninsa kanssa 1719 privilegion verkatehdasta varten, joka tuotti muun muassa villaisia takkeja sotilaiden ja työ- ja merimiesten käyttöön. Vaikka tehdas lopetti toimintansa jo 1733, niin se oli ensimmäisiä Turkun alueen teollisia hankkeita 1700-luvulla. Vuonna 1722 vuokraamaansa Halistenkosken myllyä hän ei myllyn kuunnostamisen jälkeen ehtinyt juuri hyödyntää, vaan se jäi hänen leskensä tehtäväksi. Myös Wittfoothin pojan Gustaf Adolfin leskestä Elisabet Wittfoothista tuli merkittävä kauppias ja yrittäjä Turkuun. == Lähteet == ==Aiheesta muualla== * Luokka:Suomalaiset yrittäjät Luokka:Suomalaiset kauppiaat Luokka:Vuonna 1656 syntyneet Luokka:Vuonna 1724 kuolleet
Muuttokarhut

Muuttokarhut on vuonna 1997 perustettu suomalainen perheyritys, joka tarjoaa muuttopalveluita pääkaupunkiseudulla ja sen ympäryskunnissa. Yrityksen nimi on saanut inspiraationsa omistajien perheen sukunimestä. == Lähteet == * Yritys- ja yhteisötietojärjestelmä, Muuttokarhut Oy * Kauppalehti, yrityshaku, Muuttokarhut Oy == Aiheesta muualla == * Muuttokarhut.fi Luokka:Suomalaiset yritykset
Rangåafossen

Rangåafossen on vesiputous Norjassa Møren ja Romsdalenin alueella. Se sijaitsee Åndalsnesin eteläpuolella, Flatmarkin seudulla. Sen virtaus Rangåajoesta on ohjattu suurelta osin Grytenin vesivoimalaitokseen vuodesta 1975 lähtien. Aikaisemmin se oli korkeimpia vesiputouksia Romsdalenissa ja vesi virtasi Rangåvattnetilta saakka 1126 metrin korkeudesta. Nykyisin sen korkeus on 920 metriä. Muita samalla alueella sijaitsevia vesiputouksia ovat Døntefossen, Mongefossen ja Saufonnfossen. == Lähteet == Luokka:Norjan vesiputoukset
Sheshi

Sheshi tai Bnon oli 15. dynastian toinen faarao, joka hallitsi noin 1604-1594 eaa. Manethon mukaan hän olisi hallinnut peräti 44 vuotta, mutta nykyisin katsotaan, että Sheshi oli faarao 3-14 vuotta. Egyptologi Kim Ryholtin mukaan Sheshi kuului pikemminkin 14. dynastiaan. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Olmaafossen

Olmaafossen on vesiputous Norjassa Marsteinin ja Romsdalenin alueella. Se sijaitsee Olmåajoen juoksulla, Andalsnesista Dombasiin johtavan tien varrella. Se on noin 700 metriä korkea. Siihen virtaa vettä useasta pienestä järvestä ja usealta pieneltä jäätiköltä. Samalla alueella sijaitsevia muita vesiputouksia ovat Mongefossen, Saufonnfossen ja Rangåafossen. == Lähteet == Luokka:Norjan vesiputoukset
Saufonnfossen

Saufonnfossen on vesiputous Norjassa, Møren ja Romsdalenin alueella. Se sijaitsee Sufonngrovajoen juoksulla, Isfjordenin seudulla. Se on 140 metriä korkea. Muita samalla alueella sijaitsevia vesiputouksia ovat Gluterfossen, Mongefossen ja Rangåafossen. == Lähteet == Luokka:Norjan vesiputoukset
Rutger McGroarty

Rutger McGroarty (s. 30. maaliskuuta 2004 Lincoln, Nebraska, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. McGroarty edustaa NHL-joukkue Pittsburgh Penguinsia. Ennen NHL-uraansa McGoarty pelasi Yhdysvaltain maajoukkueen kehitysohjelmassa ja Michiganin yliopiston joukkueessa. Winnipeg Jets varasi hänet ensimmäisellä kierroksella 14. varausvuorolla vuoden 2022 NHL:n varaustilaisuudessa. Elokuussa 2024 Jets kauppasi McGroartyn Pittsburgh Penguinsiin vaihdossa Brayden Yageriin. McGroarty on pelannut yhden NHL:n runkosarjan ottelun ilman tehopisteitä. Tilastot päivitetty 10. lokakuuta 2024. == Lähteet == Luokka:Yhdysvaltalaiset jääkiekkoilijat Luokka:Pittsburgh Penguinsin pelaajat Luokka:Winnipeg Jetsin varaamat pelaajat Luokka:Vuonna 2004 syntyneet Luokka:Elävät henkilöt
Etyleenibrassylaatti

Etyleenibrassylaatti (C15H26O4) on laktoneihin eli heterosyklisiin estereihin kuuluva orgaaninen yhdiste. Yhdistettä voidaan käyttää hajusteiden valmistukseen. == Ominaisuudet, valmistus ja käyttö == Huoneenlämpötilassa etyleenibrassylaatti on väritöntä tai vaaleankellertävää nestettä, jolla on myskinkaltainen makeahko tuoksu. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin, esimerkiksi etanoliin.Johannes Panten & Horst Surburg: "Flavors and Fragrances, 3. Aromatic and Heterocyclic Compounds", teoksessa Ullmann's Encyclopedia of Industrial Chemistry, John Wiley & Sons, New York, 2016. Etyleenibrassylaattia valmistetaan glykolin ja brassyylihapon esteröintireaktiolla. Reaktiossa muodostuu ensin polyesteri, joka hajoaa kuumennettaessa etyleenibrassylaatiksi. Etyleenibrassylaattia käytetään muun muassa hajusteissa, saippuoissa, shampoissa ja puhdistusaineissa. Se voimistaa kukkaistuoksuja ja toimii hajusteissa fiksatiivina. == Lähteet == Luokka:Laktonit
Blood Dynasty

Blood Dynasty on Arch Enemyn kahdestoista studioalbumi, joka julkaistaan 28. maaliskuuta 2025 Century Media -levy-yhtiön kautta. == Kappaleet == # # # # # # # # # # # == Kokoonpano == * Alissa White-Gluz – laulu * Michael Amott – kitara * Joey Concepcion – kitara * Sharlee D’Angelo – basso * Daniel Erlandsson – rummut == Lähteet == == Aiheesta muualla == * Luokka:Arch Enemyn albumit Luokka:Vuoden 2025 albumit Luokka:Tulevat albumit
Parhaan gospel-esityksen/laulun Grammy-palkinto

Parhaan gospel-esityksen/laulun Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle parhaallle gospel-esitykselle tai laululle Grammy-gaalassa Gospel-musiikin ja kristillisen nykymusiikin kategoriassa. == Voittajat == Vuosi Teos Esittäjä(t) Lauluntekijä(t) Ehdokkaat Esnimmäisenä mainitaan lauluntekijä(t) ja tämän jälkeen esittäjä(t) Lähde 2015 "No Greater Love" Smokie Norful Aaron W. Lindsey & Smokie Norful 2016 "Wanna Be Happy?" Kirk Franklin Kirk Franklin 2017 "God Provides" Tamela Mann Kirk Franklin 2018 "Never Have To Be Alone" CeCe Winans Dwan Hill & Alvin Love III 2019 "Never Alone" Tori Kelly ft. Kirk Franklin Kirk Franklin & Victoria Kelly 2020 "Love Theory" Kirk Franklin Kirk Franklin 2021 "Movin' On" Jonathan McReynolds & Mali Music Darryl L. Howell, Jonathan Caleb McReynolds, Kortney Jamaal Pollard & Terrell Demetrius Wilson 2022 "Never Lost" CeCe Winans Chris Brown, Steven Furtick & Tiffany Hammer 2023 "Kingdom" Maverick City Music & Kirk Franklin Kirk Franklin, Jonathan Jay, Chandler Moore & Jacob Poole * Erica Campbell, Warryn Campbell & Juan Winans teoksesta "Positive", esittäjä Erica Campbell * Dominique Jones & Dewitt Jones teoksesta "When I Pray", esittäjä DOE * PJ Morton teoksesta "The Better Benediction", esittäjät PJ Morton ft. Zacardi Cortez, Gene Moore, Samoht, Tim Rogers & Darrel Walls * Brandon Jones, Christopher Michael Stevens, Thaddaeus Tribbett & Tye Tribbett teoksesta "Get Up", esittäjä Tye Tribbett 2024 "All Things" Kirk Franklin Kirk Franklin * Stanley Brown, Karen V. Clark Sheard, Kaylah Jiavanni Harvey, Rodney Jerkins, Elyse Victoria Johnson, J. Drew Sheard II, Kierra Valencia Sheard & Hezekiah Walker teoksesta "God is Good", esittäjät Stanley Brown ft. Hezekiah Walker, Kierra Sheard & Karen Clark Sheard * Erica Campbell, Warryn Campbell, William Weatherspoon, Juan Winans & Marvin L. Winans teoksesta "Feel Alright (Blessed)", esittäjä Erica Campbell * Marcus Calyen, Zacardi Cortez & Kerry Douglas teoksesta "Lord Do It For Me (Live)", esittäjä Zacardi Cortez * "God Is", esittäjä Melvin Crispell III == Lähteet == Gospel-esitys Luokka:Kristillisen musiikin palkinnot
Parhaan kristillisen nykymusiikin esityksen/laulun Grammy-palkinto

Parhaan kristillisen nykymusiikin esityksen/laulun Grammy-palkinto () on yksi palkinnoista, joita jaetaan vuosittain Grammy-gaalassa. Palkinto myönnetään parhaalle parhaallle kristillisen nykymusiikin esitykselle tai laululle Grammy-gaalassa Gospel-musiikin ja kristillisen nykymusiikin kategoriassa. == Voittajat == Vuosi Teos Esittäjä(t) Lauluntekijä(t) Ehdokkaat Esnimmäisenä mainitaan lauluntekijä(t) ja tämän jälkeen esittäjä(t) Lähde 2015 Lecrae ft. For King & Country "Messengers" Torrance Esmond, Ran Jackson, Ricky Jackson, Kenneth Chris Mackey, Lecrae Moore, Joseph Prielozny, Joel Smallbone ja Luke Smallbone 2016 Francesca Battistelli "Holy Spirit" 2017 Hillary Scott & The Scott Family "Thy Will" Hillary Scott, Bernie Herms & Emily Weisband 2018 Hillsong Worship "What a Beautiful Name" Ben Fielding & Brooke Ligertwood 2019 Lauren Daigle "You Say" Lauren Daigle, Jason Ingram & Paul Mabury 2020 for KING & COUNTRY & Dolly Parton "God Only Knows" Josh Kerr, Jordan Reynolds, Joel Smallbone, Luke Smallbone & Tedd Tjornhom 2021 Zach Williams and Dolly Parton "There Was Jesus" Casey Beathard, Jonathan Smith, Zach Williams ja Dolly Parton 2022 Cece Winans "Believe for It" Dwan Hill, Kyle Lee, CeCe Winans & Mitch Wong 2023 Maverick City Music ja Kirk Franklin "Fear Is Not My Future" Kirk Franklin, Nicole Hannel, Jonathan Jay, Brandon Lake & Hannah Shackelford 2024 Lecrae & Tasha Cobbs Leonard "Your Power" Alexandria Dollar, Jordan Dollar, Antonio Gardener, Micheal Girgenti, Lasanna “Ace” Harris, David Hein, Deandre Hunter, Dylan Hyde, Christian Louisana, Patrick Darius Mix Jr., Lecrae Moore, Justin Pelham, Jeffrey Lawrence Shannon, Allen Swoope == Lähteet == Kristillisen nykymusiikin esitys Luokka:Kristillisen musiikin palkinnot
Danila Bulgakov

Danila Bulgakov (s. 20. tammikuuta 2005, Tornio) on suomalainen jalkapalloilija, joka pelaa hyökkääjänä Veikkausliigaa Tampereen Ilveksessä. Bulgakov debytoi Veikkausliigassa kaudella 2023 AC Oulun riveissä. == Jalkapalloura Suomen sarjoissa == Bulgakov pelasi aloitti jalkapalloilun Torniossa TP-47:n riveissä ja siirtyi viimeisiksi juniorivuosiksi Ouluun OLS:n riveihin. Hän debytoi Veikkausligaa AC Oulun riveissä 27. elokuuta 2023 vieraottelussa HJK:ta vastaan. Kauden 2023 aikana hän oli kentällä viidessä Veikkausliigaottelussa; pääosan otteluista hän pelasi saman organisaation Kakkosessa pelanneen OLS:n riveissä. Kaudeksi 2024 Bulgakov siirtyi Tampereelle Ilveksen organisaatioon, jossahän on pelannut kuusi pääsarjaottelua. Danila Bulgakovin isä on pääosin Torniossa TP-47:n riveissä jalkapallouransa tehnyt Anatoli Bulgakov. Näin Danila on myöskin Venäjän kansalaisuus. == Maajoukueura == Bulgakov on pelannut vuosina 2019-2024 ikäkausimaaotteluissa kaikkiaan 16 ottelua tehden niissä yhden maalin. == Saavutukset == * Kaudella 2022 hänet palkittiin Vuoden poikapelaaja -palkinnolla Palloliiton pohjoisen alueen palkintogaalassa. == Lähteet == * Danila Bulgakov Veikkausliigan sivuilla * Danila Bulgakov Soccerbasen sivuilla === Viitteet === Luokka:Suomalaiset jalkapalloilijat Luokka:Vuonna 2005 syntyneet Luokka:Elävät henkilöt
Giovanni Losi

Giovanni Losi (29. marraskuuta 1838 Caselle Landi, Italia – 27. Joulukuuta 1882 El Obeid, Sudan) oli italialainen pappi, Missionarii Comboniani Cordis Iesu - lähetysjärjestön jäsen.Giuseppe Bonfanti, Caselle del Po - Caselle Landi, un paese sul Po, 2a ed, Comune di Caselle Landi, 1998, pag. 334; Hän oli isän Daniele Combonin henkilökohtainen tunnustaja, ja hän julkaisi isä Luigi Bonomin kanssa ensimmäisen nobiinkielisen katekismuksen ja sanakirjan, joka oli tuntematon Euroopassa siihen asti. Hänen kotikaupungissaan Caselle Landissa kirkon vieressä kulkeva katu oli omistettu hänelle.Giuseppe Bonfanti, Caselle del Po - Caselle Landi, un paese sul Po, 2a ed, Comune di Caselle Landi, 1998, pag. 336 == Lähteet == Luokka:Italialaiset papit Luokka:Italialaiset lähetyssaarnaajat Luokka:Vuonna 1838 syntyneet Luokka:Vuonna 1882 kuolleet
Eemeli Raittinen

Eemeli Raittinen (s. 3. helmikuuta 2000) on suomalainen jalkapalloilija, joka pelaa hyökkääjänä Ykkösen OLS:n riveissä. Hän on pelannut aikaisempina vuosina Veikkausliigaa Ilveksen ja AC Oulun riveissä. Eemeli Raittinen aloitti jalkapalloilun juniorina Ylöjärven Ilveksen riveissä, mutta siirtyi jo juniorivuosinaan Tampereen Ilvekseen. Tampereen Ilveksessä hän on pelannut kausilla 2019-2020 18 ottelussa ja pääosan peleistä Ilveksen Kakkosjoukkueessa. Hän kävi kaudella 2019 lainalla kaksi ottelua Ykkösessä pelanneen FC Hakan riveissä. Kaudeksi 2021 hän siirtyi Hämeenlinnaan Kakkosessa pelanneen HJS:aan, jossa pelasi vielä seuraavankin kauden. Kaudeksi 2023 Raittinen siirtyi Ouluun AC Oulun organisaation riveihin aloittaessaan Oulun yliopistossa lääketieteen opinnot. Kaudella 2023 hän pelasi Veikkausliigaa AC Oulun riveissä kahdessa ottelussa, mutta pääosin hän pelasi AC Oulun reservijoukkue OLS:ssä Kakkosta ja kaudella 2024 Ykköstä. Kauden 2024 loppuun mennessä Raittinen on pelannut Veikkausliigaa Ilveksen ja AC Oulun riveissä kaikkiaan 18 ottelussa. == Lähteet == * Eemeli Raittinen Veikkausliigan sivuilla * Eemeli Raittinen Soccerwayn sivuilla === Viitteet === Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Adventtilauluja

Adventtilauluja on Suomen Adventtikirkon vuosina 1959–2011 käyttämä hengellinen laulukirja. Laulukirja ilmestyi vuonna 1959 ja se sisältää 663 laulua. Laulut ovat alkuperältään amerikkalaisia ja anglosaksisia hengellisiä lauluja sekä protestanttisia virsiä sekä pohjoismaisia ja suomalaisia sävelmiä. Laulujen säestyksissä on otettu huomioon myös niiden soveltuminen sekakuoroille. Laulukirja korvattiin vuonna 2001 kokoelmalla Seurakunta laulaa. == Lähteet == Luokka:Hengelliset laulukokoelmat Luokka:Adventismi Suomessa Luokka:Vuoden 1959 kirjat